Diari Oficial de la Generalitat Valenciana


Sumari del DOGV 1428, del 22-11-1990 (1990/819506)

RESOLUCIÓ de 16 de juliol de 1990, de la Direcció General de Treball, per la qual disposa el registre i publicació del I Conveni Col.lectiu de Professionals del Doblatge (branca artística) per a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1428

Data del DOGV
:   22-11-1990

Secció del DOGV
:   ALTRES DISPOSICIONS

Número del document
:   1990/819506


Data del document
:   16-07-1990

Organisme emissor
:   Conselleria de Treball i Seguretat Social

Tipus de document
:   Resolució

Resolució de 16 de juliol de 1990, de la Direcció General de Treball, per la qual disposa el registre i publicació del I Conveni Col.lectiu de Professionals del Doblatge (Branca Artística) per a la Comunitat Valenciana.  
Vist el text articulat del 1 Conveni Col·lectiu de Treball de Professionals del Doblatge (branca artística) per a la Comunitat Valenciana, subscrit el dia 04.07.90, per representació de l'Associació Valenciana d'Estudis de Doblatge i Sonorització- PIMEV, i per l'Associació d?Actors del País Valencià, presentat davant la Direcció General de Treball en data 05.07.90, i segons l'article 90, apartats 2 i 3 de la Llei 8/1980, de 10 de març, i el Reial Decret 1040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d?acord amb les competències que té transferides segons RD 4105/82, de 29 de desembre, resol:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana  
València, 16 de juliol de 1990. - El Director General de Treball: Eduard Montesinos i Chilet.  
Primer Conveni Col·lectiu de Professionals   
del Doblatge (branca artística). Any 1990  
Article 1. Ambit territorial  
Aquest conveni és d'aplicació a tota la Comunitat Valenciana.  
Article 2. Ambit funcional  
Aquest conveni regula exclusivament les relacions laborals de tots els actor i directors de la professió amb les empreses de doblatge i sonorització de pel·lícules.  
Article 3. Ambit temporal, revisió i denúncia  
Aquest conveni té una duració d'un any des del dia 1 de gener de 1990 fins el 31 de desembre de 1990.  
Aquest conveni pot ser denunciat per qualsevol de les parts fins un mes abans de la data d'extinció. Si no es fa així, s'entendrà que s'augmenta l'IPC corresponent a aqueix any.  
Una vegada denunciat aquest conveni s'entén, amb caràcter general, que el nou conveni vigirà l'1 de gener de 1991.  
Article 4. Aspecte laboral  
a) Les relacions laborals entre treballadors i empresa estan subjectes al règim general de la Seguretat Social.  
b) S?estableix la jornada laboral permanent de dilluns a dissabte (llevat dels festius) mitjançant convocatòries la duració de les quals és de sis hores i mitja com a màxim cadascuna llevat dels dissabtes, que tenen una duració com a màxim de cinc hores, entenent que cap producció pot iniciar-se aquest dia.  
c) En cas de jornada festiva o nocturna es pactarà prèviament entre les parts el percentatge d'augment, havent de ser aquest, com a mínim, del cent per cent més. Es considera jornada nocturna quan comença trenta minuts després de finalitzada la de la vesprada, bé siga per continuació d'aquesta o per inici d'una nova. S?entén per jornada nocturna segons la legislació vigent el període de temps comprés entre les 22 i les 6 h.  
d) En una mateixa convocatòria no es poden incloure preses de so (takes) de distintes pel·lícules, siga quin siga llur metratge, format i mitjà d?explotació.  
e) Tampoc no poden incloure's en una mateixa convocatòria capítols o episodis d'una mateixa sèrie quan la suma total del temps de projecció d?aquests capítols o episodis ultrapasse els seixanta minuts. Després d?ultrapassat aquest límit s'abonarà per cada bloc que ultrapasse els seixanta minuts una convocatòria més.  
f) Hom procurarà, per a major comoditat de l'actor de doblatge, que el temps d'espera fora de la sala siga el mínim. Tot i així, però, el pagament d'una convocatòria comporta, quan així ho exigesca la planificació del doblatge del producte que s'està realitzant, la presència física de l'actor durant tota la sessió.  
Article 5. Dimensions de la presa de so i de la línia  
Les preses de so tenen, com a màxim, 10 línies en total i cinc per personatge, sense perdre en cap cas la continuïtat del text i de la imatge. Si per necessitat tècniques s'excediren aquestes mesures, es comptabilitzaria una presa de so més a cada personatge que repetís intervenció en les línies següents.  
La presa de so no pot contenir originals de més de 15 segons.  
En cap cas una presa de so pot estar dividida en diferents folis o pàgines.  
De la línia  
a) Una línia equival a 60 espais mecanografiats.  
b) Una línia incompleta es considera sencera encara que només continga una paraula o fracció d'aquesta.  
c) No es poden completar línies acumulant peus de diàleg.  
d) Els guions han d'estar mecanografiats a dos espais.  
e) Qualsevol expressió sonora del personatge que s?està doblant (rialles, plors, respiracions ... ) es comptabilitzarà a raó d'una línia per presa de so.  
Article 6. Definició del rotllo  
Quan no es puga determinar pel guió original o per la banda sonora el nombre de rotllos d'una pel·lícula, s?entendrà per rotllo, segons es coneix tradicionalment, el que té una duració màxima de 300 metres de longitud d'imatge en pel·lícules de 35 mm i el seu equivalent proporcional a aquesta mesura en els altres formats, que no pot excedir en cap cas el temps real de projecció a 10 minuts.  
Article 7. Proves de veu o casting  
a) L?enregistrament d'escenes o preses de so d'una pel·lícula, sèrie etc., per a seleccionar veus, es realitzarà amb un màxim de cinc preses de so per personatge, el treball del qual serà retribuït d'acord amb el quadre salarial d'aquest conveni. Els actors el personatge dels quals siga acceptat, podran repetir, si cal, o el director ho demana, les proves de so ja enregistrades per al repartiment sense cap nou càrrec.  
Article 8. Tràilers i repeticions (retakes)  
a) Els tràilers o avanços d'una pel·lícula, siga quin siga el sistema utilitzat en la seua producció o projecció, només poden incloure's en convocatòries de la mateixa pel·lícula, i s?acumularan als d'aquesta les preses de so doblades per al tràiler.  
Si la convocatòria es les únicament per al tràiler, es pagarà, a  
més de les preses de so, la convocatòria corresponent.  
No es podran utilitzar o repicar les preses de so o fragments  
d'aquesta, fets específicament per a una pel·lícula, en els tràilers o avanços corresponents, llevat de quan, per raons de força major, que comprovarà en cada cas el director del doblatge, no hagen pogut incloure's dins les convocatòries corresponents al doblatge de la pel·lícula esmentada.  
Repeticions  
a) Les repeticions són considerades com a convocatòria a part i, per tant, tenen el tractament econòmic que estableix el quadre salarial d'aquest conveni. Mai no s'interferirà la marxa normal d'una convocatòria per fer repeticions.  
b) En sèries en procés de doblatge poden incloure?s les repeticions de la mateixa convocatòria, sempre que l'actor estiga citat per doblar. Si la convocatòria es fa únicament per a la repetició, serà remunerat d'acord amb el quadre salarial d'aquest conveni.  
Article 9. Repetició de papers  
Un mateix actor o actriu, siga quina la forma de contractació, només podrà doblar en una mateixa pel·lícula, capítol o episodi, més d'un personatge quan la suma total de preses de so en què intervinga no excedesca el nombre de 12. Sota cap concepte no serà justificable ultrapassar aquest nombre, ni percebent un nou CG.  
A aquest efecte no són computables ni els títols ni els ambients.  
Article 10. Ambients  
S?entén per ambients:  
a) Els murmuris, exclamacions, tos, rialles, etc.  
b) Les expressions concretes i breus emeses per persones integrants d'un grup, com a tals, sense singularitzar-se ni individualitzar-se i, per tant, sense exigir sincronia. Els ambients seran abonats com a preses de so.  
Els ambients seran pagats com a preses de so més el corresponent CG. En cas d'enregistrar-se solts, si es fan per bloc, aquest tindrà una duració màxima de 10 minuts de projecció i un tractament econòmic de 4.500 PTA el bloc, entenent que aquest sempre serà de la mateixa producció.  
Article 11. Doblatge de pel·lícules mudes o amb so de referència de doblatge o similar  
Les tarifes salarials establertes en aquest conveni per a les diferents especialitats, s'incrementaran com a mínim amb el 100 per 100 més en els doblatge i sonorització de pel·lícules d?aquesta modalitat.  
L?increment afectarà per igual actors i directors.  
Article 12. Contractació d'actors  
a) Els actors sota contracte han de disposar de llurs rebuts oficials de salari, en els quals l'empresa farà saber cadascun dels conceptes retribuïts que corresponen al treballador, expressant-hi també la funció, el període liquidat i les deduccions legals corresponents.  
b) El personal de plantilla tindrà assignat un horari de matí o vesprada per al desenvolupament de la jornada laboral, igual que el personal fix de l?empresa, tret que a escala individual al treballador afectat li interesse realitzar la seua jornada laboral, legalment establerta en aquest conveni, al matí i a la vesprada.  
c) Poden atorgar-se contractes de treball per a una obra determinada o un cert temps únicament en les condicions assenyalades en l?Estatut dels Treballadors. En aquests contractes les retribucions hauran d'incrementar-se, com a mínim, en un 50 per cent sobre les establertes en l?article 13 d'aquest conveni.  
d) Quan el contracte de treball es formalitze per escrit ha d'estendre's per duplicat, i es passarà un exemplar a l?empresa i altre a l?interessat. Aquests contractes seran visats per la Comissió Mixta quan aquesta ho sol·licite.  
c) Cal sempre fer un contracte per cada especialitat laboral (actor, director), mantenint-se diferenciades les respectives retribucions a percebre per les distintes especialitats, encara que el titular d?aquest siga la mateixa persona.  
Article 13. Remuneracions  
1) Actors contractats per temps indefinit.  
Es remuneren, com a mínim, amb la quantitat d'1.467.296 pessetes anuals, distribuïdes en 14 mensualitats de 104.807 cadascuna.  
2) Actors eventuals de doblatge.  
Es remuneren amb 3.500 pessetes la convocatòria. La presa de so es fixa en 365 pessetes, des de l'1 de gener de 1990, al 30 de juny del mateix any i 370 a partir de l'1 de juliol fins el 31 de desembre de 1990.  
3) Directors de doblatge contractats per temps indefinit.  
Es remuneraran com a mínim amb la quantitat d?1.680.000 pessetes anuals, distribuïdes en 14 mensualitats de 120.000 PTA cadascuna.  
4) Directors eventuals de doblatge.  
Remuneració mínima 5.247 pessetes rotllo.  
Article 14. Director de doblatge  
El director és el responsable del doblatge de la pel·lícula davant l'empresa. Les seues funcions són:  
a) Veure prèviament la pel·lícula el doblatge de la qual se li ha encomanat.  
b) Proposar els actors i actrius que han d'intervenir en el doblatge.  
c) Vetllar pel bon ordre i disciplina en el treball, i també per la millor qualitat artística d'aquest.  
d) Quan el director de doblatge haja de realitzar una prova de veu per a TV, aquesta serà remunerada per rotllo, la duració del qual queda compresa entre un i vint-i-cinc preses de so.  
En cas que el director forme part del repartiment com a actor,  
percebrà a part del seu sou com a director, la convocatòria i les preses de so que realitze.  
e) Posat el cas de repeticions, l?empresa es reserva el dret de comptar amb el director per realitzar-los.  
Si el director estigués present serà remunerat amb 5.247 pessetes com a mínim per rotllo. S'entén que aquest té una duració real de temps de projecció de 10 minuts, o el seu equivalent en nombre de preses de so (d?1 a 25).  
Article 15. Forma de cobrament  
Els treballs realitzats durant la primera quinzena del mes, seran pagats per l'empresa el dia 30 del mateix mes; els realitzats en la segona quinzena del mes seran abonats el dia 15 del mes següent.  
Article 16. Mesures cautelars  
1) Les empreses són obligades a pagar amb rebut oficial totes les nòmines i convocatòries d'actors, repercutint en aquests els descomptes legals que corresponguen.  
2) Els representants dels treballadors en la Comissió Mixta, davant la denúncia del qualsevol anomalia, estaran facultats per dur a terme les comprovacions escaients i tindran accés a la documentació justificativa en poder de les empreses.  
3) La desconvocatòria d'actors haurà de ser comunicada per les empreses als interessats amb un mínim de 24 hores d?antelació pel que fa al començament de la convocatòria prevista. L?incompliment d'aquest requisit comportarà per part de l?empresa el pagament d'una convocatòria als afectats, per compensar el perjudici que els puga ocasionar.  
Article 17. Comissió Mixta  
Per tal de resoldre possibles divergències en la interpretació i compliment d'aquest conveni, es crearà una Comissió Mixta, la qual queda constituïda:  
Per les empreses: Quatre membres representants d?AVEDIS.  
Pels actors: Consol Soler, Empar Mayor, Sefa Melió i Isabel Requena.  
A efecte de notificacions, les empreses designen el domicili PI- MEV, c/ Moratín, 11, 3.ª, telèfon 953 94 58, València, i pels actors, AAPV, c/ Pare Rico, 8, València, telèfon 344 42 85.  
La Comissió Mixta podrà ser convocada per qualsevol de les parts, i haurà de reunir-se en el termini inexcusable de 7 dies naturals, fixant en la convocatòria l'ordre d'assumptes a tractar.  
Article 18. Formació professional  
A través de la Comissió Mixta es tractarà de fomentar la formació professional, i es sol·licitarà l'ajuda econòmica necessària a les institucions públiques pertinents.  
Article 19. Drets sindicals d'ordre general  
a) La Comissió de Doblatge, com a representant dels treballadors, tindrà els drets reconeguts per la llei.  
b) Les associacions professionals, per mitjà de llurs afiliats en cada empresa, tindran accés als taulers d?anuncis, els quals hauran d'estar situats en lloc visible per poder informar els treballadors sobre assumptes que els siguen d'interés.  
CLAUSULES ADDICIONALS  
1) Allò pactat en l'article 12, punt b) d'aquest conveni, no afectarà els professionals que abans de la signatura d'aquest ja hagen adquirit un compromís amb les empreses mitjançant un contracte fix.  
2) Allò pactat en aquest conveni no alterarà les condicions més beneficioses que alguns treballadors puguen tenir en determinades empreses.  
I perquè conste on pertoque se signa aquest conveni a València, el 4 de juliol de 1990.